b'\n_START_ARTICLE_\nEljas Savola\n_START_PARAGRAPH_\nEljas Savola (1. elokuuta 1926 Lepp\xc3\xa4virta \xe2\x80\x93 11. marraskuuta 2014 Kuopio) oli suomalainen maanmittausinsin\xc3\xb6\xc3\xb6ri ja urheiluvaikuttaja. H\xc3\xa4n ty\xc3\xb6skenteli Kuusamossa isojakoinsin\xc3\xb6\xc3\xb6rin\xc3\xa4 1951\xe2\x80\x931960 ja vei p\xc3\xa4\xc3\xa4t\xc3\xb6ksen Suomen viimeisen laajan isojaon. Sen j\xc3\xa4lkeen h\xc3\xa4n ty\xc3\xb6skenteli piiri-insin\xc3\xb6\xc3\xb6rin\xc3\xa4. H\xc3\xa4n kirjoitti Kuusamon isojaosta viidennen osan Kuusamon historia -teokseen. H\xc3\xa4nelle my\xc3\xb6nnettiin yli-insin\xc3\xb6\xc3\xb6rin arvonimi, ja h\xc3\xa4n j\xc3\xa4i el\xc3\xa4kkeelle 1988._NEWLINE_Savola oli mukana Kuusamon Er\xc3\xa4veikkojen toiminnassa, seuran puheenjohtajana 1968\xe2\x80\x931977, my\xc3\xb6hemmin kunniapuheenjohtaja. Samaan aikaan h\xc3\xa4n oli Hiihtoliiton hallituksen j\xc3\xa4sen. H\xc3\xa4n oli vaikuttamassa Kuusamon suurm\xc3\xa4en rakentamiseen ja edelleen maailmancupin j\xc3\xa4rjest\xc3\xa4mispaikkana toimivan Ruka kisojen perustamiseen.'